4. ΑΠΟΦΑΣΙΣ ΥΠΟΥΡΓΟΥ ΓΕΩΡΓΙΑΣ Αριθ. 42199/2901 της 4 Μαρτ./15 Απρ. 1961 (ΦΕΚ Β’ 115) Περί των καθηκόντων Ελεγκτών ποιοτικού Ελέγχου Νόμ. 4035/60 Γεωργικών προϊόντων. Έχοντες υπ’ όψιν: 1.Τον Νόμ. 4035/1960 περί εφαρμογής Προγράμματος βελτιώσεως των δενδροκηπευτικών Καλλιεργειών και ειδικώτερον τα άρθρ. 13 και 14 αυτού, αποφασίζομεν: Καθορίζομεν ως κάτωθι τα καθήκοντα των Ελεγκτών Ποιοτικού Ελέγχου των εξαγομένων Γεωργικών προϊόντων κλπ. περί ων το άρθρ. 13 του Νόμ. 4035/60. α)Η άσκησις του ποιοτικού ελέγχου των εξαγομένων Γεωργικών προϊόντων κατ’ εφαρμογήν της ισχυούσης εν προκειμένω Νομοθεσίας και των σχετικών εν προκειμένω διατάξεων των εκδοθέντων ή εκδοθησομένων Β.Δ/των, Υπουργικών αποφάσεων και οδηγιών εν γένει του Υπουργείου Γεωργίας. β)Η άμεσος παρακολούθησις της λειτουργίας των ιδιωτικών φυτωρίων και ο έλεγχος αυτών κατ’ εφαρμογήν των διατάξεων των άρθρων 4,5,7 και 11 του Νόμ. 4035/1960 ως και των κατ’ εκτέλεσιν τούτων εκδοθεισών και εκδοθησομένων αποφάσεων ημών, ως η υπ’ αριθ. 87105/6791 της 14 Μαΐου 1960 ημετέρα, και η βεβαίωσις των τυχόν υπό των φυτωριούχων διαπραττομένων παραβάσεων κατ’ εφαρμογήν των διατάξεων του άρθρ. 13 του Νόμ. 4035/1960. γ)Η ιδιαιτέρα μέριμνα της αναζητήσεως και επισημάνσεως των διαφόρων εκλεκτών ποικιλιών οπωροφόρων δένδρων, κηπευτικών φυτών κλπ. και η παρακολούθησις της αναπτύξεως και ευδοκιμήσεως αυτών υπό τας ειδικάς οικολογικάς συνθήκας της περιφερείας του Νομού των. Επίσης η αναζήτησις και επισήμανσις των κλώνων εκείνων των ως άνω ποικιλιών, αίτινες εμφανίζονται συγκεντρούντες ηυξημένα προσόντα παραγωγικότητος, ανωτέρας ποιότητος καρπούς κ.λ.π. προς βελτίωσιν εν γένει της ποιότητος των παραγομένων προϊόντων. δ)Η επισήμανσις και αμεσωτέρα παρακολούθησις των χαρακτηριζομένων ως μητρικών δένδρων διαφόρων ποικιλιών, εκ των οποίων θα λαμβάνωνται εις το μέλλον εμβόλια προς διάδοσιν των αντιστοίχων ποικιλιών και κλώνων, τόσο εκ μέρους των φυτωριούχων όσον και εκ μέρους των ιδιωτών καλλιεργητών. ε)Η εκτέλεσις πάσης προσπαθείας και εργασίας ανατιθεμένης εις τας Διευθύνσεις Γεωργίας κατ’ εφαρμογήν των λοιπών διατάξεων του Νόμ.  Σελ. 372,02(β) Τεύχος Ι-81 Σελ. 26 4035/60 και εν γένει η εκτέλεσις πάσης εργασίας δια την προώθησιν και βελτίωσιν των δενδροκηπευτικών και ανθοκομικών καλλιεργειών εν τη περιφερεία των, η και εις την περιφέρειαν εις ην εντέλλονται ειδικώς όπως δράσωσι. ς)Οι Ελεγκταί Ποιοτικού Ελέγχου είναι οι κυρίως υπεύθυνοι έναντι του οικείου Διευθυντού Γεωργίας δια την εφαρμογήν του ειδικού Προγράμματος Βελτιώσεως των δενδροκηπευτικών καλλιεργειών εντός των ζωνών τας οποίας προβλέπουν δια την περιφέρειαν του Νομού των αι οικείαι αποφάσεις ημών, αι εκδοθείσαι κατ’ εφαρμογήν του άρθρ. 1 του Νόμ. 4035/60. Προς τούτο δέον να παρακολουθώσι ανελλιπώς την εντός των ανωτέρω ζωνών προώθησιν και ευδοκίμησιν των προς διάδοσιν καλλιεργειών, ειδών και ποικιλιών και να παρέχωσι εις τους καλλιεργητάς πάσαν αναγκαίαν τεχνικήν καθοδήγησιν δια την καλλιτέραν ανάπτυξιν του είδους των, να παρακολουθούν την συμμόρφωσιν των καλλιεργητών προς τας εκ των ως ανωτέρω ημετέρων αποφάσεων απορρεούσας υποχρεώσεις των, να παρακολουθούν την, καθ’ όλην την περιοχήν έκαστης ζώνης, ευδοκίμησιν είδους ή ειδών τινών, ποικιλίας ή ποικιλιών τινών εκ των οριζομένων προς διάδοσιν εν τη αρχική ημετέρα αποφάσει δια την περιφέρειαν του Νομού των και να αναφέρωσι σχετικώς και εγκαίρως ημίν δια της οικείας Δ/νσεως Γεωργίας και του Επόπτου Ποιοτ. Ελέγχου εις ον υπάγονται ώστε βάσει ηλεγμένων πλέον παρατηρήσεων να γίνεται η επί τα βελτίω τροποποιήσις του Προγράμματος. 16.Δ.ζ.4 Έλεγχος Δενδρωδών Καλλιεργειών ζ)Οφείλουν επίσης οι Ελεγκταί Ποιοτικού Ελέγχου να παρακολουθούν και κατατοπίζωνται επί της καταλληλότητος των εδαφικών, κλιματικών, υδατικών κλπ. οικολογικών συνθηκών των μη υπαγομένων επί του παρόντος εις το πρόγραμμα περιοχών του Νομού των, δια την εν καιρώ επέκτασιν μιας ή πλειόνων δενδροκηπευτικών καλλιεργειών, εις μίαν ή και περισσοτέρας ζώνας του υπολοίπου χώρου του Νομού των και να είναι εις θέσιν να παράσχωσιν ακριβή σχετικά στοιχεία εις την αρμοδίαν υπηρεσίαν του Υπουργείου δια την τυχόν αναπροσαρμογήν και έκτασιν του Προγράμματος. η)Τέλος οφείλουν να παρακολουθούν και να κρατούν λεπτομερή στοιχεία κατ’ έτος περί της παραγωγικότητος των δένδρων εκάστης ποικιλίας, της εν γένει ποιότητος των καρπών αυτής, της διαρκείας διατηρήσεως αυτών επί των δένδρων εν εμπορευσίμω καταστάσει, της αντιδράσεως αυτών έναντι των διαφόρων μετεωρολογικών παραγόντων (βροχής, χιόνος, χαλάζης, σφοδρών ανέμων, παγετών κ.λ.π.) της αντοχής των δένδρων και καρπών εις εντομολογικάς προσβολάς και μυκητολογικάς παθήσεις, της αντοχής των καρπών εις μεταφοράς και να αναφέρουν πάσαν άλλην παρατήρησιν των δυναμένην να συμβάλη εις την αρτιωτέραν δυνατήν μελέτην εκάστου είδους και ποικιλίας, υπό τας Ελληνικάς οικολογικάς συνθήκας. θ)Οι Διευθυνταί Γεωργίας είναι οι κατά πρώτον λόγον εντεταλμένοι δια την εφαρμογήν των διατάξεων του Νόμ. 4035/1960 εντός της περιφερείας των και υπεύθυνοι έναντι ημών δια τούτο, βοηθούμενοι αμεσώτερον παρά των Ελεγκτών Ποιοτικού Ελέγχου, ων τας προσπαθείας δέον όπως κατευθύνουν, ελέγχουν και διευκολύνουν. Το έργον των Ελεγκτών παρακολουθούν παραλλήλως και οι Επόπται Ποιοτικού Ελέγχου κατά τα υπό της υπ’ αριθ. 87106/6792/14.5.1960 ημετέρας αποφάσεως ειδικώτερον οριζόμενα. Η παρούσα δημοσιευθήτω εις την Εφημερίδα της Κυβερνήσεως συμφώνως τω Νόμ. 4035/1960. (Αντί για τη σελ. 372,03(α) Σελ. 372,03(β) Τεύχος Ι-81 Σελ. 27 Έλεγχος Δενδρωδών Καλλιεργειών 16.Δ.ζ.4 16.Δ.ζ.4 Έλεγχος Δενδρωδών Καλλιεργειών 